**ZGODOVINA 7 - Navodilo za delo 4. teden (6. 4. - 10. 4. 2020)**


**1. ura (7. 4. 2020)**

Za obravnavo nove učne snovi si preberi snov v učbeniku na strani 83 - 84. V pomoč ti bo tudi priložena PPT predstavitev, ki si jo natančno oglej.

V zvezek si zapiši naslov **ŽIVLJENJE V RIMSKEM IMPERIJU. V zvezek si prepiši snov:**


1. Mesto **Rim,** ki je bila prestolnica imperija, je imelo v 1. st. več kot milijon prebivalcev. Središče mestnega življenja je bil **forum** s templji in tržnico. Na voljo so bila številna javna kopališča (**terme**) in **stranišča**.


Vodovodi (**akvedukti**) so Rim preskrbovali s pitno vodo.




Rimske terme

akvadukt






Rimska vila

2. Bogati Rimljani so živeli v mestih in na podeželju v **vilah**. Reveži so živeli na podeželju v preprostih hišah, v mestih pa v **insulah** (stanovanjski bloki).


Insule

3. Pomemben del rimske **prehrane** so bile olive in olivno olje. Premožnejši so imeli na mizi več mesa, zlasti ob večerjah. Rimljani so pili vino, mešano z vodo.


4. Rimska družina je temeljila na družini, na čelu katere je bil **oče družine. Ženske** so bile moškim podrejene in brez političnih pravic, lahko so se udeleževale javnih prireditev.

5. **Šolo** je obiskovalo le malo otrok, mnogi otroci so zaradi bolezni zgodaj umrli.

6. Tretjino prebivalstva so predstavljali **sužnji**, ki so bili brez vseh pravic. Njihov položaj je bil deden. Delali so na poljih, v gospodinjstvu, nekateri so postali **gladiatorji** ali pa veslači na ladjah – galejah.



**Za domačo nalogo prepiši naloge v zvezek in jih reši:**



**Dodatna naloga (po želji):** Vživi se v vlogo moškega/ženske/otroka v antičnem Rimu ter opiši/nariši v obliki stripa/… svoj dan. Bodi ustvarjalen.

**Priporočam** ogled zanimivih **video** **posnetkov** na [www.iRokus.si](https://rokus-klett.us8.list-manage.com/track/click?u=5df0c03e7c91b7cd9f1d96f6f&id=e430810be8&e=b7db764f62) v samostojnem delovnem zvezku RAZISKUJEM PRETEKLOST 7 – 2. del na straneh 44 – 48.

**Vadite še vedno lahko na:** <https://www.ucimse.com/> in <https://interaktivne-vaje.si>

**2. ura (9. 4. 2020)**

Zaključili smo z obravnavo antičnih Rimljanov. Zato bo ta ura namenjena **utrjevanju znanja.** V prilogi ti pošiljam **preverjanje znanja**, ki ga reši in prilepi v zvezek.

**Svetujem ti ponavljanje antične Grčije in Rima.**